Birtokvédelem

Kérelem:  Ha a birtokost birtokától jogalap nélkül megfosztják, vagy birtoklásában zavarják, birtokvédelem illeti meg. A sértett fél a jegyzőtől egy éven belül kérheti az eredeti birtokállapot helyreállítását vagy a zavarás megszüntetését. Egy évnél régebben történt birtoksértés esetén a bíróságtól lehet birtokvédelmet kérni. 
A kérelmet formanyomtatványon lehet benyújtani. 
A kérelemnek tartalmaznia kell a kérelmező és a birtoksértő pontos nevét és címét; a birtoksértés időpontját és rövid leírását; a tanúk nevét és címét, esetleg más bizonyítási eszköz megjelölését.
Illetékköteles: 3.000,- Ft-os illetékbélyegben a kérelemre kell leróni.
Az ügyintézési határideje: általában 20 nap, mely idő alatt már (ha az indokolt) a helyszíni szemlét is megtartjuk. A mindennapi életvitelt súlyosan akadályozó birtoksértések esetén azonnal intézkedünk.
Az eljárás jogi alapjai:
· A Polgári Törvénykönyv (1959. évi IV. törvény)
· 1990. évi XCIII. törvény az illetékekről
· 17/2015. (II. 16.) Korm. rendelet

